Τα πόδια μπορεί να ιδρώσουν και κατά συνέπεια να αναπτύξουν μια δυσάρεστη οσμή. Αυτό δεν είναι κάτι για το οποίο θα πρέπει να ντρέπεστε!
Το φαινόμενο είναι απόλυτα φυσικό καθώς κάθε πόδι ιδρώνει και συνήθως όταν είναι παγιδευμένο μέσα σε κάλτσες και παπούτσια Η αλληλεπίδραση αυτών των δύο παραγόντων σε συνδυασμό με τα βακτήρια προκαλούν αυτή τη δυσάρεστη οσμή. Τα πόδια έχουν περισσότερους ιδρωτοποιούς αδένες από οποιοδήποτε άλλο μέρος του σώματος (περίπου 500 ανά τετραγωνικό εκατοστό). Ο ίδιος ο ιδρώτας δεν μυρίζει, αλλά όντας κλεισμένος στις κάλτσες και τα παπούτσια, δημιουργεί τις ιδανικές συνθήκες για τους μικροοργανισμούς ώστε να ευδοκιμήσουν στο ζεστό και υγρό αυτό κλίμα. Κατά συνέπεια, τα προϊόντα του μεταβολισμού τους είναι αυτά που προκαλούν τη δυσάρεστη οσμή.